**Likumprojekta “Grozījumi Solidaritātes nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Koalīcijas sadarbības padomes 2017.gada 26.jūnija un 3.jūlija lēmums par solidaritātes nodokļa transformēšanu, sākot ar 2018.gadu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Solidaritātes nodokļa likums pieņemts 2015.gada 30.novembrī un ir spēkā no 2016.gada 1.janvāra. Izstrādājot Valsts nodokļu politikas pamatnostādnes viens no paredzētajiem darbaspēka nodokļu sistēmas reformas elementiem bija solidaritātes nodokļa atcelšana, tā vietā nosakot valsts sociālās apdrošināšanas obligāto iemaksu objekta maksimālā apmēra otrā līmeņa griestus 95 100 *euro* gadā:* ienākumiem līdz 55 000 *euro* gadā tiek veiktas valsts sociālās apdrošināšanas obligāto iemaksas vispārējā kārtībā un tiek saņemti visi sociālās apdrošināšanas pakalpojumi
* ienākumiem no 55 000 līdz 95 100 *euro* gadā (2018.gadam plānotā tautsaimniecībā nodarbinātā vidējā bruto alga x 100) –tiek veiktas valsts sociālās apdrošināšanas obligāto iemaksas vispārējā kārtībā, nodrošinot tikai pensiju apdrošināšanu 1.un 2.līmenī;
* no ienākumiem virs 95 100 *euro* gadā – valsts sociālās apdrošināšanas obligātās iemaksas nav jāmaksā.

Tomēr valdību veidojošās partijas turpmākajā apspriešanā, lai nodrošinātu veselības aprūpes finansēšanai nepieciešamos līdzekļus, vienojās solidaritātes nodokli nevis atcelt, bet transformēt. Tādējādi likumprojekts paredz, ka solidaritātes nodoklis 1 procentpunkta apmērā tiks novirzīts veselības aprūpes finansēšanai (veselības apdrošināšanai), 6% procentpunktu apmērā sociāli apdrošināto personu – fondēto pensiju shēmas dalībnieku kontos, kas veidos minēto personu valsts vecuma pensijai uzkrāto fondētās pensijas kapitālu, vai ja persona nav fondēto pensiju shēmas dalībniece – personas izvēlētajā privātā pensiju fonda pensiju plānā, 4 procentpunktu apmērā nodokļa maksātāja izvēlētajā privātā pensiju fonda pensiju plānā. Bez tam tiek paredzēts, ka solidaritātes nodoklis 10,5 procentpunktu apmērā (atbilst darba ņēmēja likmei vispārējā gadījumā, no kuras atņemta veselības apdrošināšanas procentu likme) tiks ieskaitīts iedzīvotāju ienākuma nodokļa sadales kontā, no kura to atbilstoši iedzīvotāju ienākuma nodokļa sadalījumam sadalīs valsts budžetā un darba ņēmēja vai pašnodarbinātā deklarētās dzīvesvietas pašvaldību budžetos atbilstoši likuma “Par iedzīvotāju ienākuma nodokli” nosacījumiem. Atlikusī nodokļa ieņēmumu daļa tiks novirzīta valsts pensiju speciālā budžeta ieņēmumos. Ar solidaritātes nodokļa daļas novirzīšanu iedzīvotāju ienākuma nodokļa maksājumiem tiek nodrošināta iedzīvotāju ienākuma nodokļa likmes trešā progresivitātes pakāpe, vienlaicīgi nepalielinot darbaspēka nodokļu slogu darba ņēmējam. Solidaritātes nodokļa daļa, kas novirzīta veselības aprūpes finansēšanai atbilst 1 procentpunktam nodokļa likmes pašnodarbinātības gadījumā vai pa 0,5 procentpunktam attiecīgi no darba devēja un darba ņēmēja likmes nodarbinātības gadījumā.Ņemot vērā minēto, tiek papildināts likuma 2.pantā noteiktais likuma mērķis. Paredzēts, ka solidaritātes nodokļa daļa, kas novirzīta fondēto pensiju shēmām, tiek pārskaitīta fondēto pensiju shēmas dalībnieka kontā Ministru kabineta 2003. gada 27. maija noteikumos Nr.272 „Noteikumi par valsts fondēto pensiju shēmas darbību” kārtībā un termiņos.Ar likumprojektu tiek papildināti likuma pārejas noteikumi, paredzot, ka tie solidaritātes nodokļa maksājumi, kas atteicas uz periodu līdz likuma grozījumu spēkā stāšanās dienai, tiek administrēti minētajam periodam noteiktajā kārtībā un ieskaitīti valsts pamatbudžetā. |
| 3.  | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Fiziskās personas, kuras ir sociālai apdrošināšanai pakļautas personas un kuru ienākumi pārsniedz kalendāra gada valsts sociālās apdrošināšanas obligāto iemaksu objekta maksimālo apmēru (2017.gadā 52 400 *euro*). Šādu personu skaits 2017.gada pirmajos piecos mēnešos bija 592, bet kopumā sagaidāms, ka personu skaits, kas atbilst solidaritātes nodokļa maksātāja kritērijiem, 2017.gadā būs tuvu tam skaitam, kāds bija šī nodokļa maksātāju skaits 2016.gadā. 2016.gadā bija 5939 personu, kuru valsts sociālās apdrošināšanas obligāto iemaksu objekta apmērs bija lielāks 48 600 *euro*, t.i., lielāks par 2016.gadam noteikto valsts sociālās apdrošināšanas obligāto iemaksu objekta maksimālo apmēru. 2016.gadā personu, kuras atbilda solidaritātes nodokļa maksātāja kritērijiem, bija par 12,7% vairāk nekā 2015.gadā (valsts sociālās apdrošināšanas obligāto iemaksu objekta maksimālais apmērs bija tāds pats kā 2016.gadā). Solidaritātes nodokļa maksātāju skaits maksimumu sasniedz gada pēdējā ceturksnī.
2. Darba devēji, kuru darba ņēmēju gūtie ienākumi pārsniedz valsts sociālās apdrošināšanas obligāto iemaksu objekta maksimālo apmēru .
 |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz fiziskajām personām – ienākumu guvējām, kā arī darba devējiem administratīvais slogs nemainīsies.Lai novirzītu uz privāto pensiju fondu pensiju plānu solidaritātes nodokļa 6 procentpunktus tajā gadījumā, kad nodokļa maksātājs nav fondēto pensiju shēmas dalībnieks, un 4 procentpunktus visu solidaritātes nodokļa maksātāju privāto pensiju fondu pensiju plānos, personai būs jāiesniedz Valsts sociālās apdrošināšanas aģentūrai (VSAA) informācija par to, kurā pensiju fondā ir veicami ieguldījumi. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam 2017.gadam | izmaiņas kārtējā gadā, salīdzinot ar budžetu kārtējam 2017.gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| *1* | *2* | *3* | *4* | *5* | *6* |
| 1.   Budžeta ieņēmumi\*: | **3 931 210 598** | **0** | +3 000 000 | -28 570 000 | -28 130 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | **46 897 000** | **0** | -21 900 000 | -49 070 000 | -49 630 000 |
| solidaritātes nodoklis | 46 897 000 | 0 | -22 600 000 | -50 570 000 | -51 330 000 |
| Valsts sociālās apdrošināšanas obligātās iemaksas pamatbudžetā veselības aprūpes nodrošināšanai |  |  | +700 000 | +1 500 000 | +1 700 000 |
| 1.2. valsts speciālais budžets ((neskaitot iemaksas valsts fondēto pensiju shēmā) | **2 244 077 642** | **0** | +24 900 000 | +20 500 000 | +21 500 000 |
| 1.3. pašvaldību budžets | 0 | 0 | 0 | 0 | 0 |
| 2.   Budžeta izdevumi: | 0 | 0 | 700 000 | 1 500 000 | 1 600 000 |
| 2.1. valsts pamatbudžets | 0 | 0 | 700 000 | 1 500 000 | 1 600 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 0 | 0 | +2 300 000 | -30 070 000 | -29 730 000 |
| 3.1. valsts pamatbudžets | 374 944 191 | 0 | - 21 200 000 | -50 570 000 | -51 230 000 |
| 3.2. speciālais budžets | 2 244 077 642 | 0 | +24 900 000 | +20 500 000 | +21 500 000 |
| 3.3. pašvaldību budžets | 1 312 188 765 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5.   Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):6.1. detalizēts ieņēmumu aprēķins | \* Norādīti solidaritātes nodokļa un valsts sociālās apdrošināšanas obligāto iemaksu ieņēmumi budžetā. Iedzīvotāju ienākuma nodokļa ieņēmumi un solidaritātes reformas fiskālā ietekme iekļauta likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojumā (anotācijā).Ņemot vērā, ka solidaritātes nodoklis tiek transformēts un tā sadalītie ieņēmumi tiks iemaksāti valsts speciālajā budžetā, tad fiskālā ietekme uz valsts pamatbudžetu tiek plānota solidaritātes nodokļa atcelšanas fiskālās ietekmes apmērā, kas 2018. gadā plānota -22,6 milj. euro, 2019. gadā -50,6 milj. euro un 2020. gadā -51,3 milj. *euro*. Šīs ietekmes ir iepriekš prognozētais solidaritātes nodokļa ieņēmumu apmērs.Reālajā fiskālajā ietekmē nenošķirami jāņem vērā visa solidaritātes nodokļa reformas fiskālā ietekme. Pārējiem mērķiem tā prognozēta šādi:* 1% veselības aprūpes finansēšanai – ietekme uz valsts pamatbudžetu 2018.gadā +0,7 milj. *euro,* 2019.gadā +1,5 milj. *euro,* 2020.gadā +1,6 milj. *euro;*
* 6% 2.līmeņa pensiju apdrošināšanai – ietekme uz valsts fondēto pensiju shēmu 2018.gadā +4,0 milj. *euro*, 2019.gadā +9,0 milj. *euro*, 2020.gadā +9,5 milj. *euro*;
* 10,5% IIN – ietekme uz kopbudžetu 2018.gadā +7,0 milj. euro (t.sk. 1,4 milj. *euro* valsts pamatbudžetā un 5,6 milj. euro pašvaldību budžetā), 2019.gadā +15,8 milj. *euro* (t.sk. 3,16 milj. euro valsts pamatbudžetā un 12,64 milj. *euro* pašvaldību budžetā), 2020.gadā +16,6 milj. *euro* (t.sk. 3,32 milj. euro valsts pamatbudžetā un 13,28 milj. *euro* pašvaldību budžetā);
* 13,59% Solidaritātes maksājums VSAOI - ietekme uz speciālo budžetu 2018.gadā +9,1 milj. *euro*, 2019.gadā +20,5 milj. *euro*, 2020.gadā +21,5 milj. *euro*;
* Tāpat jāņem vērā, ka 4% no SOC daļas, kas samaksāta virs 55 000 *euro*, tiks ieskaitīti solidaritātes nodokļa maksātāju 3.pensiju līmenī. Šī daļa, kas netiks ieskaitīta ne valsts, ne speciālajā budžetā radīs negatīvu fiskālo ietekmi: 2018.gadā -2,7 milj. *euro*, 2019.gadā -6,0 milj. *euro*, 2020.gadā -6,3 milj. *euro.*

Ņemot vērā iepriekš minēto, solidaritātes nodokļa reformas fiskālā ietekme pa nodokļu veidiem ir šāda:

|  |  |  |  |  |
| --- | --- | --- | --- | --- |
| Milj. *euro*  |  | 2018 | 2019 | 2020 |
| Solidaritātes nodokļa daļas izmaiņa | *Solidaritātes nodoklis valsts pamatbudžetā* | -22,6 | -50,6 | -51,3 |
| SOC daļas, kas samaksāta virs 55 000 euro, pārdale | *6% pensiju otrais līmenis* | +4,0 | +9,0 | +9,5 |
| *1% veselība* | +0,7 | +1,5 | +1,6 |
| *13,59% Solidaritātes maksājums VSAOI* | +9,1 | +20,5 | +21,5 |
| *Nesadalītais maksājums* | +15,8 | 0 | 0 |
| *SOC daļa 10,5%, kas tiek pārskaitīta uz IIN* | +7,0 | +15,8 | +16,6 |
| *4% 3.pensiju līmenis* | -2,7 | -6,0 | -6,3 |
| Kopējā fiskālā ietekme kopbudžetā | x | **+11,3** | **-9,8** | **-8,4** |

Fiskālo ietekmju aprēķinā izmantota informācija no 2016.gada darba devēju ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli. |
| 6.2. detalizēts izdevumu aprēķins | Valsts sociālās apdrošināšanas obligātās iemaksas pamatbudžetā veselības aprūpes nodrošināšanai (1% veselības aprūpes finansēšanai) par attiecīgo summu tiek paredzēti izdevumi: 2018.gadā 0,7 milj. euro, 2019.gadā 1,5 milj. euro, 2020.gadā 1,7 milj. euro.VSAA likumprojekta “Grozījumi Solidaritātes nodokļa likumā” ieviešanai nepieciešamie līdzekļi norādīti Labklājības ministrijas sagatavotā likumprojekta “Grozījumi likumā “Par valsts sociālo apdrošināšanu”.  |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar šo likumprojektu nepieciešams sagatavot likumprojektus grozījumiem:* likumā “Par valsts sociālo apdrošināšanu”;
* likumā “Par iedzīvotāju ienākuma nodokli”.

Likumā “Par iedzīvotāju ienākuma nodokli” jāparedz, ka solidaritātes nodokļa daļa (10,5% apmērā) tiks ieskaitīta iedzīvotāju ienākuma nodokļa kontā un to sadalīs atbilstoši vispārējam nodokļa sadalījumam (likuma 26.pants). Likumā jāparedz, ka, darba devējam aprēķinot ar iedzīvotāju ienākuma nodokli apliekamo ienākumu, tas tiek samazināts par solidaritātes nodokļa darba ņēmēja daļu (līdzīgi kā par VSAOI darba ņēmēja daļu). Savukārt rezumējošā kārtībā aprēķinot iedzīvotāju ienākuma nodokli, apliekamais ienākums tiek palielināts par solidaritātes nodokļa daļu, kas ir tikusi pārskaitīta par personu kā IIN avansa maksājums. Minētie likumprojekti virzāmi pieņemšanai vienotā paketē.Lai nodrošinātu likuma izpildi būs nepieciešams veikt grozījumus šādos Ministru kabineta noteikumos:* Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas un aprēķināts un pārskaitīts solidaritātes nodoklis”;
* Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”;
* Ministru kabineta 2010.gada 5.oktobra noteikumos Nr.951 “Kārtība, kādā Valsts ieņēmumu dienests sniedz Valsts sociālās apdrošināšanas aģentūrai ziņas par valsts sociālās apdrošināšanas obligātajām iemaksām”;
* Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”
 |
| 2. | Atbildīgā institūcija | Finanšu ministrija ir atbildīga par likumprojekta “Grozījumi likumā “Par iedzīvotāju ienākuma nodokli”” izstrādi un grozījumu izstrādi Ministru kabineta 2014.gada 16.decembra noteikumos Nr.785 “Kārtība, kādā iedzīvotāju ienākuma nodokli, ar nodokli saistīto nokavējuma naudu un soda naudu ieskaita budžetā”.Labklājības ministrija ir atbildīga par likumprojekta “Grozījumi likumā “Par valsts sociālo apdrošināšanu”” un šīs sadaļas 1.punktā minēto pirmo trīs Ministru kabineta noteikumu projektu izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Solidaritātes nodokļa transformēšana darbaspēka nodokļu sistēmas reformēšanas kontekstā, pārvirzot tā ieņēmumus vairākiem mērķiem (veselības aprūpes finansēšanai, fondēto pensiju shēmā vai privātajā pensiju fondā, pašvaldību budžetos un valsts pamatbudžeta ieņēmumos), apspriesta Nacionālās trīspusējas sadarbības padomes 2017.gada 29.jūnija sēdē, saistībā ar iedzīvotāju ienākuma nodokļa trešā līmeņa progresivitātes ieviešanu. Pirms tam valsts nodokļu politikas pamatnostādņu izstrādes procesā ar valdības sociālajiem partneriem un citām nevalstiskajām organizācijām diskutēts scenārijs, kas paredzēja solidaritātes nodokļa atcelšanu. Informācija par darbaspēka nodokļu sistēmas reformēšanas scenārijiem (arī attiecībā uz solidaritātes nodokli) ir plaši atspoguļota un diskutēta masu mēdijos un dažādos citos forumos un formātos. |
| 2. | Sabiedrības līdzdalība projekta izstrādē | Likumprojekts izstrādāts, balstoties uz valsts nodokļu politikas pamatnostādņu pēdējo scenāriju, kurš apspriests ar valdības sociālo partneru nevalstiskajām organizācijām: Latvijas Darba devēju konfederāciju un Latvijas Brīvo arodbiedrību savienību, kā arī Latvijas Tirdzniecības un rūpniecības kameru.Finanšu ministrijas mājaslapā ir publicēta informācija par plānoto nodokļu reformu un satur informāciju par to, kādas izmaiņas un ieguvumi sagaidāmi no nodokļu reformas kopumā un īpaši no darbaspēka nodokļu reformas. |
| 3. | Sabiedrības līdzdalības rezultāti | Sociālie partneri diskusijās ir norādījuši, ka solidaritātes nodoklim, ja to neatceļ, kaut daļēji ir jārada sociālās garantijas pensiju formā personai, kura un/vai par kuru maksā solidaritātes nodokli. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts sociālās apdrošināšanas aģentūraValsts kaseValsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Jaunas institūcijas nav nepieciešams izveidot.Valsts sociālās apdrošināšanas aģentūrai būs papildus funkcija no samaksātā solidaritātes nodokļa aprēķināt līdzekļus fondētajām un privātajām pensiju shēmām un minētos maksājumus veikt, kā arī nodalīt iedzīvotāju ienākuma nodokļa sadales kontā to solidaritātes nodokļa daļu, kas pārvirzāma uz iedzīvotāju ienākuma nodokli un valsts pensiju speciālo budžetu.Valsts kasei papildus būs jānodrošina solidaritātes nodokļa daļas, kas attiecas uz veselības aprūpes finansēšanu, nodalīšana un ieskaitīšana valsts pamatbudžetā.Nav plānota esošu institūciju likvidācija vai reorganizācija.Projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministre Dana Reizniece-Ozola

D.Robežniece, tālr. 67095495

daina.robezniece@fm.gov.lv